গোলাম নবী কাশ্মীরি

গোলাম নবী কাশ্মীরি (২ জুলাই ১৯৬৫ – ৭ নভেম্বর ২০১৯) ছিলেন একজন কাশ্মীরি মুসলিম পণ্ডিত এবং ফকিহ যিনি দারুল উলুম ওয়াকফের হাদিসের সিনিয়র অধ্যাপক হিসেবে দায়িত্ব পালন করেন। তিনি পুঞ্চের জামিয়া জিয়াউল উলুম এবং জামিয়াত আল-তাইয়্যিবাতেও হাদিস শিক্ষা দেন। তিনি দারুল উলুম ওয়াকফের প্রাথমিক স্নাতকদের মধ্যে ছিলেন এবং কারী মুহাম্মদ তৈয়বের জীবনী হায়াত-ই-তৈয়্যব রচনা করেন।

 প্রারম্ভিক জীবন 
গোলাম নবী কাশ্মীরি ১৯৬৫ সালের ২ জুলাই পুঞ্চ, জম্মু ও কাশ্মীরে জন্মগ্রহণ করেন। তিনি তার জন্মস্থানে প্রাথমিক শিক্ষা লাভ করেন এবং উচ্চ শিক্ষার জন্য দারুল উলুম দেওবন্দে যোগদান করেন।  দেওবন্দে প্রশাসনিক বিরোধের কারণে, তিনি নতুন প্রতিষ্ঠিত দারুল উলুম ওয়াকফ-এ চলে যান, যেখান থেকে তিনি ১৯৮৩ সালে ঐতিহ্যবাহী দারস-ই-নিজামীতে স্নাতক হন। তিনি এর প্রাথমিক স্নাতকদের মধ্যে ছিলেন। তিনি আলিগড় মুসলিম বিশ্ববিদ্যালয় থেকে আরবি ভাষায় এমএ এবং ড. ভীমরাও আম্বেদকর বিশ্ববিদ্যালয় থেকে উর্দু ভাষায় এম ডিগ্রি লাভ করেন। তার শিক্ষকদের মধ্যে ছিলেন আনজার শাহ কাশ্মীরি এবং সালেম কাসেমি।
 কর্মজীবন 
কাশ্মীরি ১৯৮৫ সালে দারুল উলুম ওয়াকফের শিক্ষক হিসেবে নিযুক্ত হন। তিনি ২০১৭ সাল পর্যন্ত এই পদে ছিলেন এবং ইবনে মাজাহ, আবু দাউদ, সুনান তিরমিযী এবং ফিকহশাস্ত্রের বেশ কয়েকটি বই পড়ান। তিনি দারুল উলুম জাকারিয়ায় চলে যান যেখানে তিনি হাদীসের সিনিয়র অধ্যাপক নিযুক্ত হন, তবে এক বছর পর তিনি ওয়াকফে ফিরে আসেন। তার শেষ দিনগুলিতে, তিনি পুঞ্চে তার জন্মস্থানে চলে আসেন এবং জামিয়া জিয়া আল-উলুম এবং জামিয়াত আল-তাইয়্যিবাতে হাদীসের সিনিয়র অধ্যাপক হন। এছাড়াও তিনি কাশ্মীর বিশ্ববিদ্যালয়ে প্রভাষক হিসেবে সংক্ষিপ্তভাবে দায়িত্ব পালন করেন। তার ছাত্রদের মধ্যে ফয়জুল ওয়াহেদও অন্তর্ভুক্ত ছিল।

 সাহিত্যকর্ম 
গোলাম নবী কাশ্মীরির বইয়ের মধ্যে রয়েছে:
আখলাকিয়াত কা ইসলামী তাসাউর
বরাহ মাহিনোন কি বরাহ তাকরিরীন
তালিকাত আলা তানযীমুল আশতাত (মিশকাত শরীফের গাইড)
তাশিল আল-মুতানাব্বি (দিওয়ান-ই-মুতানব্বির গাইড)
ফয়জুল ইমামিন (জালালেইন শরীফের গাইড)
হায়াত-ই-তৈয়্যিব (ক্বারী মুহাম্মাদ তাইয়্যেবের জীবনী ২ খণ্ড)
নওয়া-ই-কালাম
উদারনীতি আর ইসলাম
দাওয়াত-ও-তাবলীগ কি এহেমিয়াত
 মৃত্যু ও উত্তরাধিকার 
জামিয়া জিয়াউল উলুম পুঞ্চে সহীহ আল-বুখারির উপর শেষ পাঠদানের পর কাশ্মীরি দেওবন্দে যান।  তিনি প্রায় ৩ বছর ধরে পাকস্থলীর ক্যান্সারে ভুগছিলেন। তিনি ৭ নভেম্বর ২০১৯ তারিখে দিল্লিতে মারা যান। এশার নামাজের পর দারুল উলুম দেওবন্দের মোলসারি প্রাঙ্গণে কাশ্মীরির জানাজার নামাজ পড়া হয়। মুহাম্মদ সুফিয়ান কাসেমি এই জানাজায় ইমামতি করেন। তাকে মাজার-ই-কাসমিতে দাফন করা হয়।
 তথ্যসূত্র 
উদ্ধৃতি

গ্রন্থপঞ্জি






বহিঃসংযোগ

বিষয়শ্রেণী:১৯৬৫-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:দেওবন্দি ব্যক্তি
বিষয়শ্রেণী:মাতুরিদি ব্যক্তি
বিষয়শ্রেণী:ভারতীয় ধর্মীয় নেতা
বিষয়শ্রেণী:ভারতীয় মুসলিম
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:ভারতের ইসলামি চিন্তাবিদ
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মাজারে কাসেমিতে সমাধিস্থ
বিষয়শ্রেণী:সুন্নি ইসলামের পণ্ডিত
বিষয়শ্রেণী:হানাফি ফিকহ পণ্ডিত
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:হানাফী ব্যক্তি
বিষয়শ্রেণী:সুন্নি মুসলিম পণ্ডিত
বিষয়শ্রেণী:ড. ভীমরাও আম্বেদকর বিশ্ববিদ্যালয়ের প্রাক্তন শিক্ষার্থী